國米射手陷入球荒 烏甸蓄「細」搶分
2024年04月08日 18:00
東網電視
更多新聞短片
意甲烏甸尼斯主場對國際米蘭。
今輪意甲壓軸之戰,烏甸尼斯主場對國際米蘭,榜首國際米蘭已經拋離次席AC米蘭11分兼踢少1場,捧盃可以話只係時間問題,爭勝決心可能有所下降,預料就算贏都係小勝居多。烏甸尼斯仍未擺脫降班威脅,但礙於實力有限,今仗面對強隊應會主守求1分,烏甸近4場聯賽主場總入球全開2球或以下,最好揀中位數2.5球嘅入球細。(Now 638周二凌晨2時45分直播)
烏甸尼斯積弱已久,整體實力的確比唔上國米,但主場出擊,表現就非常硬淨,曾於1月對AC米蘭,戰至補時先至被對手攻入致勝1球。除此之外,烏甸尼斯近4場聯賽主場有3場打和,若然今仗有心屯重兵死守博取1分,恐怕國際米蘭要入波,並非易事。
至於國際米蘭已經喺意大利盃及歐聯出局,今季餘下時間惟有為聯賽而戰,但由於領先太多,球員未必會博得太盡,例如上仗主場對護級球隊安玻里,僅小勝2比0,近3場意甲總入球全開2球或以下。值得留意,國米兩位射手拿達路馬天尼斯、馬古斯杜林不約而同陷入入球荒,同樣近1個月冇波入,預料炒唔起烏甸尼斯,客W太熱冇肉食,入球細比較抵玩。
更多賠率: